Diari Oficial de la Generalitat Valenciana


Sumari del DOGV 9289, del 02-03-2022 (2022/1637)

RESOLUCIÓ de 21 de febrer de 2022, del conseller d'Hisenda i Model Econòmic, per la qual es proveeix, pel sistema de lliure designació, el lloc de treball anunciat en la convocatòria 133/2021, de 3 de desembre de 2021.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9289

Data del DOGV
:   02-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1637


Data del document
:   21-02-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * funcionari

RESOLUCIÓ de 21 de febrer de 2022, del conseller d'Hisenda i Model Econòmic, per la qual es proveeix, pel sistema de lliure designació, el lloc de treball anunciat en la convocatòria 133/2021, de 3 de desembre de 2021. [2022/1637]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió del lloc de treball 27706 cap Servei d'Informàtica per a la Gestió Educativa, corresponent a la convocatòria 133/2021, de 3 de desembre de 2021 (DOGV 9233, 13.12.2021), pel procediment de lliure designació, així com l'informe de la Direcció General de Tecnologies de la Informació i les Comunicacions.  
De conformitat amb el que disposen l'article 115 de la Llei 4/2021, de 16 d'abril, de funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'article 115.1 de la Llei 4/2021, de 16 d'abril, de funció pública valenciana, resolc:  
  
Nomenar María Neus Grafiá Espinos, amb NRP \*\*\*7806\*\*\*, funcionària de carrera del grup A1, cap del Servei d'Informàtica per a la Gestió Educativa, lloc número 27.940, grup A1, complement de destinació nivell 28 i complement específic E050.  
  
El motiu per a considerar més idònia per a l'acompliment del lloc la persona nomenada és, tenint en compte les funcions i competències del lloc convocat, l'aptitud professional posada de manifest en els mèrits al·legats en el seu currículum, així com la seua labor i trajectòria professional acreditada en el full de dades del Registre de Personal i la seua experiència en llocs amb treballs relacionats funcionalment al lloc convocat.  
El cessament en l'actual lloc de treball es produirà d'ofici el dia en què es publique aquesta resolució. La presa de possessió en el nou destí es produirà l'endemà del cessament.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat a partir de l'endemà de la notificació o bé, un recurs contenciós administratiu davant el Jutjat Contenciós Administratiu de València, o davant el jutjat contenciós administratiu de la circumscripció on tinga el demandant el domicili, en el termini de dos mesos comptats a partir de l'endemà de ser notificada. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València 21 de febrer de 2022.- El conseller d'Hisenda i Model Econòmic: Vicent Soler i Marco.